दिल्ली में झमाझम बारिश से मौसम सुहावना  
रविवार सुबह नींद खुलने पर राजधानीवासियों के दिन की शुरुआत झमाझम बारिश के साथ हुई। बारिश के चलते तपती गर्मी से लोगों को राहत मिली है।
रविवार सुबह नींद खुलने पर राजधानीवासियों के दिन की शुरुआत झमाझम बारिश के साथ हुई। बारिश से जहां तपती गर्मी से लोगों को राहत मिली, वहीं तापमान में भी गिरावट आई है। बारिश की वजह से कुछ इलाकों में यातायात व्यवस्था प्रभावित हुई है और कुछ जगहों पर पानी जमा हो गया है।  मौसम विभाग के अधिकारियों के मुताबिक सुबह 8:30 बजे तक शहर में 2.4 मिलीमीटर बारिश दर्ज की गई। न्यूनतम तापमान 25.9 डिग्री सेल्सियस दर्ज किया गया, जो सामान्य से दो डिग्री कम है।  लक्ष्मी नगर, आइटीओ और अशोक रोड समेत कुछ इलाकों में सड़कों पर पानी जमा होने और यातायात व्यवस्था प्रभावित होने की भी सूचना मिली है।